
Weli lama daabicin kitaabkan 
Oof kasta ayaa xag u leh inuu daabacdo kitaabkan 
oo ma dhowrsana 
La soo xiriirka goraha ee ku saabsan kitaabka 


Haddii aad xiiseyneysid kitaabkan oo aad 
dooneyid inaad ogaato sidii lagu heli lahaa, iyo 
haddii aad ku aragtid khaladaad, Eebbe kaliya 
ayaa dhamaystirane ha kaa abaalmariyo. Waxaad 
fadlan kala soo xiriiri kartaa cinwaanka goraha 
kitaabkan bariidka xaasuubkiisa "e-mailkiisa” oo 
ah: ina warfaa@hotmail.com. 


Mahadnag 


Waxaan ugu horrayntii u mahadnagayaa Eebbe, 
oo 1gu galadaystay nimcooyin tira badan oo aanan 
koobi karin. Ka dibna waxaan u mahadnagayaa 
dhammaan dadkii igu caawiyey talo, fikrad iyo 
dhiiragalin waxaan idin leeyahay ! a& àl aS! ja. 


Hordhaca goraha 


Wazaan ku bilaabayaa magaca Eebbaha 
Naxariistaha guud Naxariistaha gaar. 


Waxaa mahad iska leh Eebbe, naxariis iyo 
nabadgalyaditsana korkooda ha ahaato nebi 
Maxamed, reerkiisa iyo intii raacdey 
dhamaantood. 


Kani waa sheekooyinkii ugu wanaagsanaa 
gail uasi 

ulajeedadaydu waxay tahay in aan ugu dhawaado 

Eebbe, aniga oo ugu qoraayo afka soomaaliga 

sheekooyin islaami ah, dadka jecel rabana iney u 

sii gudbiyaan caruurtooda. 


Waxaan ugu dambayntii Eebbe ka baryayaa in uu 
aniga “qoraaga” kitaabkan iyo intii i caawisayba 
uu miisaanka wanaagyadeena noogu daro maalin 
aysan xoolo iyo caruur waxba tarayn. 


Qoraha 
Helsinki jimce 16.12.1427 H. oo ku aaddan 


5.1.2007 M. 
ad adi ay pos 


Nebi Aadan nabadgelyo korkiisa ha ahaatee 


Wuxuu ahaa aabihii dadka oo dhan, Eebbaa 
dhoobo ka abuuray una tujisiiyay malaaigtiisa, 
waxaan ka ahayn Sheydaan, oo diidey inuu u 
tukado nebi Aadan. Eebbana wuxuu ku yiri 
Sheydaankii maxaadan u sameyn waxaan ku 
faray, Sheydaankii oo islaweyni iyo xasad ka 
buuxo ayaa ku jawaabey: Aniga ayaa ka 
wanaagsan nebi Aadan, oo waxaad iga abuurtey 
dab, isagana waxaad ka abuurtey dhoobo. 
Markaas baa Eebbe ku yiri Sheydaankii waxaa 
tahay mid laga fogeeyay naxariisteyda. 
Sheydaankiina wuxuu Eebbe ka baryey inuu u 
kaadiyo inta laga gaarayo aakhiro, Eebbana wuu 
ka agbalay. Kolkaas buu wuxuu doonay inuu 
aarguto, oo wuxuu yiri: Eebbow sharaftaadaan ku 
dhaartee dhamaantood “dadka” waan baadiyeen, 
waxaan ka ahayn adoomadaada daacadda kuu ah. 
Eebbana wuxuu ku yiri Sheydaankii: Waxaan ka 
buuxin naarta Jahanamo adiga iyo wixii ku raacay 
dhamaantood. Eebbana wuxuu baray nebi Aadan 


magacyada. Wuxuuna u abuuray xaaskiisii 
Xaawo, dejiyeyna labadoodii janada, ugana digay 
ineysan u dhowaan geed ku yaalay jannada, hase 
ahaatee sheydaankii ayaa shaki ku abuurey oo 
wuxuu ku yiri: Ma idin tusaa geed haddaad 
cuntaan aydan weligiin dhimaneyn aadna 
heleysaan bogortooyo aan dhamaaneyn 
dabadeedna wey cuneen, ka dibna Eebbaa dhulka 
u soo dejiyey, waxayna weydiisteen dembidhaaf 
wuuna ka agbalay. Eebbana wuxuu awoodsiiyey 
iney ku noolaadaan dhulka. Farayna iney isaga 
keligiis caabudaan kuna booriyey dadka taasi, 
kana yeelay rasuulkii Eebbe ee loo soo direy 
ilmihiisit, wuxuuna ahaa nebigii ugu horeeyey. 


Nebi Idriis nabadgelyo korkiisa ha ahaatee 


Nebi Idriis wuxuu ka mid yahay rususha sharafta 
leh ee Eebbe kitaabkiisa Our'aanka sharafta leh 
noogu sheegay. Wuxuuna sidoo kale ka mid 
yahay rususha inaan rumeyno nala faray, oo 
Eebbaa noogu sheegay nebi Idriis Our'aanka 
magaciisa iyo inuu ahaa nebi runlow ah. 


Nebi Nuux nabadgelyo korkiisa ha ahaatee 


Nebi Nuux wuxuu ahaa dhowrsane runlow ah, oo 
Eebbe u soo direy dadkiisa inuu hanuuniyo, ugana 
digo cadaabka aakhiro isagoo leh: Tolkeeyow 
Eebbe caabuda mana lihidiin Eebbe isaga aan 
ahayn waxaan idinkaga cabsanayaa cadaab maalin 
weyn. Markaas bey waxay ugu jawaabeen: Runtii 
Nuuxow waad baadiyeysan tahay. Markaas buu 
wuxuu nebi Nuux ugu jawaabay: Tolkeeyow ma 
baadiyeysni ee hase ahaatee waxaan ahay rasuul 
Eebbe soo direy waxaan idin soo gaarsiinayaa 
risaalada Eebbehey waana idinla talin oo waxaan 
Eebbe ka ogahay waxaydaan ka ogeyn. Markuu 
nebi Nuux ogaadey iney rumeyn doonin intii 
horey u rumeysey mooyee. Ayuu wuxuu yiri Kii i 
barbaariyow dhulka ha uga tegin qof gaal ah. Oo 
wuxuu sii raaciyey haddaad qof gaal ah dhulka 
uga tegtid waxay baadiyeynayaan adoomadaada 
mana dhalayaan ku xun oo gaal ah mooyee. Ka 
dib baa Eebbe faray inuu markab sameeyo, 00 
uuna markabkaasi saaro lamaane kasta oo ku nool 
dhulka ay ka mid yihiin mu'miniintii rumeysey, 
hase ahaatee aysan ku jirin xaaskiisa iyo wiilkiisa 
oo iyagu waxay ahaayeen gaalo. Dabadeed baa 


waxaa yimid duufaan oo dadkii gaalada ahaa 
biyihii ku wada dhinteen. 


Nebi Huud nabadgelyo korkiisa ha ahaatee 


Nebi Huud wuxuu ka dhashay gabiil la yiraahdo 
Caad oo loo soo direy. Reer caad waxay ahaayeen 
dadka ugu dheer uguna xoog weyn xiligoodi, 
waxayna ku faani jireen xoogooda. Hase ahaatee 
waxay ahaayeen gaalo, oo waxay caabudi jireen 
sanamyada, weyna difaaci jireen, una dagaalami 
jireen sanamyadooda dartood. Nebigoodana wey 
beeniyeen, weyna ku jeesjeesi jireen. Waxay 
ahayd reer Huud maadaama ay is og yihiin iney 
ugu xoog weyn yihiin dadka, iney ogaadaan 
Eebbihii iyaga abuuray inuu iyagana ka xoog 
badan yahay. 

Nebi Huudna wuxuu ku oran jirey dadkiisa 
eraygii ay nebiyada oo dhan ku dhihi jireen 
dadkooda. 

Oo wuxuu ku dhihi jirey: Dadkeeyow Eebbe 
caabuda ma lihidiin Ilaah isaga aan ahayn ee 
miyeedan cabsanayn. 


Ka dibna Eebbe ayaa ku laayey dabeel daran 
gaaladii reer Huud, kuna badbaadiyey Nebi Huud 
iyo dadkii rumeeyay. 


Nebi Saalax nabadgelyo korkiisa ha ahaatee 


Nebi Saalaz wuzuu Eebbe u soo direy reer 
Samuud. Wazay ahaayeen dad abaaldaran, mazaa 
yeelay Eebbaa wuxuu siiyey xoolo fara badan, 
hase ahaatee Barbaariyahooda ma aysan rumeyn 
ee waxay caabudi jireen sanamyada ay ka 
dhaxleen aabayaalkoodii. Reer Samuud waxay 
isugu faani jireen awoodooda. Dabadeed baa 
Eebbe u soo direy nebi Saalax inuu ugu 
bishaareeyo jano hadday rumeeyaan, ugana digo 
naar hadday rumeyn waayaan, hase ahaatee wey 
beeniyeen. Waxayna ka codsadeen inuu ula 
yimaado calaamad ay ku gartaan inuu nebi yahay 
si ay u rumeeyaan, wuxuuna ula yimid nebi 
Saalax hal. Wuxuuna faray reer Samuud ineysan 
dhibin, hase ahaatee waxay ku adkeysteen 
islaweynidoodii oo dabadeed waxay dileen hashii. 
Eebbana wuxuu ku ciqaabay qeylo daran, markaas 
bey halkii ku dhinteen. Waxaana Eebbe halkii ku 
badbaadiyey nebi Saalax iyo intii rumeysey. 


Nebi Ibraahin nabadgelyo korkiisa ha ahaatee 


Nebi Ibraahin wuzuu ahaa saaxiibkii Eebbe, 
waana mid ka mida shanta rusul ee ugu 
wanaagsan Eebbe agtiisa, wuzuuna ka dhigey 
rasuul, wuxuuna ka doortey uun badan oo Eebbe 
abuuray. Nebi Ibraahin wazaa loo soo direy dad 
caabuda xidigaha oo uu la noolaa, wuxuuna 
dadkiisii ugu yeeri jirey iney Eebbe keligiis 
Caabudaan, hase ahaatee wey beeniyeen. Waxayna 
isku dayeen iney gubaan, Eebbe ayaana ka 
badbaadiyey. Eebbana wuxuu wiilashiisi 
Ismaaciil iyo Isxaag ka yeelay nebiyo. 

Waxayna nebi Ibraahin iyo wiilkiisii nebi 
Ismaaciil wada dhiseen Kacbada. 


Nebi Luud nabadgelyo korkiisa ha ahaatee 


Eebbe wuxuu nebi Luud u soo direy dadkiisii, si 
uu u hanuuniyo uguna yeero iney caabudaan 
Eebbe. Waxayna ahaayeen dad xun oo sameeya 
Xxumaanta, kuna xadgudba martida. Waxayna 
ahaayeen rag ka raadiya xumaan ragga kale, oo 
markuu nebi Luud ugu yeeray iney xumaanta iska 
daayaan, waxay isku dayeen iney saaraan isaga. 


Nebi Luud wazaa rumeeyay gaar ka mida 
reerkiisit, xaaskiisa iyadu ma rumeyn. Markuu 
nebi Luud ka guustey dadkiisii ayuu Eebbe wuxuu 
ka baryey in isaga iyo intii raacdey Eebbe 
badbaadiyo, laayana xumaan falayaashii. Waxaa 
dabadeed nebi Luud u yimid Malaaig, waxayna 
saareen nebi Luud iyo intii rumeysey, oo intii kale 
ee gaalada ahaa ku laayey dhagxaan sumadeysan. 


Nebi Ismaaciil nabadgelyo korkiisa ha ahaatee 


Nebi Ismaaciil wuxuu ahaa curadkii nebi Ibraahin 
iyo marwo Haajar. Wuxuu uga tegey nebi 
Ibraahin xaaskiisii Haajar iyo ilmaheedii nebi 
Ismaaciil goob ku taaley Makka, Eebbe oo sidaa 
faray darteed, iyagoo heysta biyo yar iyo timir. 
Markuu ka dhamaadey wixii yaraa ee ay wateen, 
ayey marwo Haajar bilowdey iney warwareegato 
iyadoo wax la cabo ama la cuno baadi goobeyso, 
ilaa Eebbe uu ku toosiyo biyihii Samsamka. 
Waxaana u imaan jirey dad badan oo socoto ah, 
goobtiina waxay noqotey meel dad dego, biyihii 
Samsamka ee halkaasi ka dilaacay dartiis. Oo ka 
dib wuxuu Eebbe faray nebi Ibraahin inuu dhiso 
Kacbada oo waxaana la dhisey wiilkiisii nebi 


Ismaaciil. Ka dibna wuxuu nebi Ibraahin riyo ku 
arkey isagoo Eebbe farayo inuu gowraco 
wiilkiisii, wuxuuna u sheegay wiilkiisii nebi 
Ismaaciil. Wuxuuna ugu jawaabey nebi Ismaaciil: 
Aabaheygow samee wuxuu Eebbe ku faray waan 
dulqaadan hadduu Eebbe yiraahdee. Eebbana wuu 
ka badbaadiyey gowricii. Wuxuuna ahaa nebi 
Ismaaciil mid dulqaad badan, balan oofiya oo 
farana reerkiisa tukashada iyo wax bixinta. 
Wuxuuna dadka fari jirey in Eebbe keligiis la 
caabudo. 


Nebi Isxaaq nabadgelyo korkiisa ha ahaatee 


Nebi Isxaaq wuxuu ahaa ina nebi Ibraahin iyo 
marwo Saara, wuxuuna dhashay walaalkiis nebi 
Ismaaciil ka dib, oo waxay ahaayeen ilmo aabe. 
Malaaigtii ayaana ugu bishaareysey nebi Ibraahin 
iyo marwo Saara dhalashadiisii, markii ay u 
socdeen halkii ay deganaayeen dadkii nebi Luud 
loo soo direy, si ay u laayaan gaaladii xumaanta 
sameyn jirey. Eebbana wuxuu Qur’ aanka noogu 
sheegay nebi Isxaag inuu ahaa mid aqoon badan. 
Kana yeelay nebi dadka ku hanuuniya falalka 


wanaagsan. Nebi Isxaagna wuxuu dhalay nebi 
Yacquub oo loo yaqaaney Israaiil. 


Nebi Yacguub nabadgelyo korkiisa ha ahaatee 


Nebi Yacguub waa ina nebi Isxaag ina nebi 
Ibraahin, waxaana la oran jirey Israaiil: Waxaana 
loola jeedaa: Cabdullaahi. Wuxuuna ahaa nebi loo 
soo direy dadkiisii oo ah mid dhowrsan. Wuxuuna 
la dardaarmey caruurtiisii markuu dhimanayey oo 
wuxuu ku yiri: Maxaad caabudeysaan markaan 
dhinto ka dib? Markaas ayey viraahdeen waxaan 
Caabudeynaa Eebbahaaga, Eebbaha aabayaalkaa 
Ibraahin, Ismaaciil iyo Isxaag, Eebbe keligiis, 
waxaanu ahaaneynaa muslimiin. Nebi Yacguubna 
wuxuu dhalay nebi Yuusuf. 


Nebi Yuusuf nabadgelyo korkiisa ha ahaatee 


Nebi Yuusuf waa ina nebi Yacguub ina nebi 
Isxaag ina nebi Ibraahin. Aabihiisna aad buu u 
jeclaa, waxaana la dhalatey kow iyo toban 
walaalo ah. Habeen habeenada ka mida ayuu 
wuxuu arkey kow iyo toban xiddig, goraxda iyo 


dayaxa oo u tukanayaan. Nebi Yuusufna wuxuu u 
sheegay aabihiis wuxuu arkey, aabihiisna wuxuu 
ku yiri ha u sheegin walaalahaa. Hase ahaatee 
Sheydaankii ayaa ku abuurey maseyr walaalihiis, 
oo waxay isku raaceen iney ku ridaan ceel dheer 
guntiisa, 00 waxay viraahdeen waxaa cuntey 
yeey. Ka dib waxaa arkey dad reer miyi ah ceelkii 
ayeyna ka soo saareen, waxayna ku gateen lacag 
aad u yar. Waxaana ka gatey bogorkii Masar, 
xaaskiisii ayuuna farey iney korsadaan, hase 
ahaatee isagii ayey damacdey, markuu diideyna 
wey giyaantey xabsi ayaana la geliyey. Ka dib baa 
Eebbe muujiyey inuu yahay dembilaawe, kana 
saarey xabsigii. Bogorkiina wuxuu madax uga 
dhigey arimihii dhagaalaha, taasoo maamulkeeda 
si wanaagsan u hayey sanadihii abaarta. Ka dibna 
wuxuu u yeertay walaalihiis iyo waalidkiis, weyna 
u tukadeen “sharaf darteed”, halkaasna wazaa ku 
furantey riyadiisii. 


Nebi Ayuub nabadgelyo korkiisa ha ahaatee 
Nebi Ayuub wuxuu lahaa xoolo fara badan iyo 


caruur badan, hase ahaatee Eebbaa imtixaaney oo 
wuxuu ka gaadey xoolihii iyo caruurtiiba, sidoo 


kale wuzuu ku ridey zanuuno fara badan oo hayey 
muddo badan heer ay gaartey iney dadkii ka 
fogaadaan, waxaan ka aheyn xaaskiisii oo iyadu 
wey u dulgaadatey, ilaa Eebbe caafimaadkiisii, 
caruurtiisii iyo xoolihiisii dib ugu soo celiyey. 
Kor ahaaye Eebbana wuxuu ku yiri Our'aankiisii 
sharafta lahaa isagoo amaanaya addoonkiisi 
Ayuub: Wuxuu ahaa mid dulgaata addoon 
wanaagsan runtii Eebbe u soo nogda. 


Nebi Zul-kifli nabadgelyo korkiisa ha ahaatee 


Nebi Zul-kifli wuxuu ka mid ahaa nebiyaalkii 
suubbanaa ee dulgaadan jirey. (ur'aankana wax 
intaas dheer ka ma uusan sheegin. 


Nebi Yoonis nabadgelyo korkiisa ha ahaatee 


Nebi Yoonis wuxuu Eebbe u soo direy dadkii 
Niinawaa. Wuxuuna ugu yeeray iney caabudaan 
Eebbe keligiis, hase ahaatee wey diideen weyna 
isla weynaadeen markaas ayuu nebi Yoonis 
iskaga tegey. Wuxuuna u sheegay in la cadaabi 
doono muddo saddax habeen ka dib. Kolkaas 


ayey cabsadeen oo rumeeyeen, Eebbana ma uusan 
cadaabin. Wuzuuse nebi Yoonis raacay doon, 
markaas ayey doontii degi gaartey baddii 
gudaheeda, oo waxay go'aansadeen iney qori tuur 
sameeyaan oo gofkii ay ku soo aaddo saddax jeer 
gori tuurkaas lagu tuuro badda. Waxayna ku soo 
aaddey nebi Yoonis oo dabadeed wuxuu isku 
tuurey baddii, isla markiiba waxaa ligey nibiri, 
nibirigiina ma cunin Eebbe dartiis. Markaas buu 
nebi Yoonis baryey Eebbihiis inuu ka saaro 
gudcurka, Eebbana wuu ka agbaley. Dadkii loogu 
soo direy inuu gaarsiyo risaalada: wuxuu Eebbe 
soo faray, waxay gaarayeen bogol kun iyo ka 
badan. 


Nebi Shuceyb nabadgelyo korkiisa ha ahaatee 


Nebi Shuceyb wuxuu Eebbe u soo direy dadkii 
Madyan. Waxayna caabudi jireen geed. Markey 
wax miisaamayaana wey dhimi jireen. oo ma 
aysan siin jirin dadka waxay lahaayeen. Markaas 
buu nebi shuceyb wuxuu ugu yeeray iney Eebbe 
caabudaan, dadkana kula dhagmaan si garsoor 
leh. Hase ahaatee wey diideen weyna isla 
weynaadeen. Waxayna ku yiraahdeen nebi 


Shuceyb dhagax ayaannu kugu dileynaa, waannu 
ku fogeyn. Waxayna ka codsadeen inuu gabal 
cirka ah ku soo kor rido. Markaas baa waxaa lagu 
laayey geylo daran. 


Nebiyadi loo soo direy tuulada nabadgelyo 
korkooda ha ahaatee 


Eebbe baa labo Rasuul wuxuu u soo direy tuulo, 
Markaas baa labadii Rasuul tuuladii rumeyn 
weysey. Kolkaas buu Eebbe u soo direy Rasuul 
saddaxaad tuuladii. Kor ahaaye Eebbe wuxuu 
Our'aankitsa noogu sheegay inuu rumeeyay nin, 
dadkiisiina ugu yeeray iney rumeeyaan rusushaas, 
hase ahaatee wey dileen, oo dabadeed Eebbana 
geliyey janno. 


Nebi Muuse nabadgelyo korkiisa ha ahaatee 


Eebbe nebi Muuse wuxuu u soo direy Fircoon iyo 
dadkiisit. Wuxuuna sityey labo mucjiso oo 
midkood ay aheyd ushii cuneysey masaska, tan 
kalena waa gacantiisii oo intuu geliyo jeebkiisa uu 
dabadeedna ka soo saarayey iyadoo cad. Nebi 


Muuse wuzuu Fircoon ugu yeeray inuu Eebbe 
keligiis caabudo. Fircoonna wuzuu la dagaalamay 
nebi Muuse, oo wuxuu isugu yeeray 
sixiroolayaashiisii ugu waaweynaa si uu nebi 
Muuse u qiyaamo, hase ahaatee nebi Muuse ayaa 
ka adkaadey sixiroolayaashii oo Eebbe ayaa u 
gargaarey. Dabadeed wuxuu Eebbe faray nebi 
Muuse isaga iyo intii raacdey iney ka baxaan 
Masar. Markaas baa waxaa soo daba galay 
Fircoon iyo ciidankiisii. Kolkii ay u soo 
dhawaadeen nebi Muuse iyo asxaabtiisii baddii oo 
ay is yiraahdeen ciidankii Fircoon waa idin soo 
gaareen ayuu Eebbe faray nebi Muuse inuu ku 
garaaco ushiisa badda si ay u badbaadaan, 
halkaasna uu ku dhinto Fircoon kaas oo Eebbe 
dadka uga dhigey waano. 


Nebi Haaruun nabadgelyo korkiisa ha ahaatee 


Nebi Haaruun wuxuu ahaa nebi Muuse walaalkiis 
iyo saaxiibkiis loo soo wada direy Fircoon inuu 
rumeeyo Eebbe, maxaa yeelay nebi Haaruun 
wuxuu ahaa codkar. Wuxuuna nebi Muuse madax 
uga dhigay walaalkiis nebi Haaruun dadkiisii, 
markuu aadey inuu Eebbe kula kulmo buurtii 


Duur korkeeda. Hase ahaatee waxaa dhacdey 
belaayadii Saamir, kaas oo reer Israaiil u 
sameeyay weyl “lo” ka sameysan dahab si ay u 
Caabudaan. Markaas buu nebi Haaruun ugu yeeray 
dadkii iney u soo nogdaan Eebbe caabudistiisa 00 
ay iska daayaan weyshan ay caabudayaan, hase 
ahaatee wey isla weynaadeen. Nebi Muuse 
markuu ku soo nogday dadkiisii oo uu arkey 
waxay caabudayaan buu wuxuu ku eedeeyay 
walaalkiis nebi Haaruun. Nebi Haaruunna wuxuu 
u sheegay walaalkiis nebi Muuse iney dili gaareen 
dadkii markuu isku dayey inuu ka hor tago waxay 
Caabudayeen. 


Nebi Daa'uud nabadgelyo korkiisa ha ahaatee 


Eebbe wuxuu sityey nebi Daa'uud agoon iyo 
xikmad. Wuxuuna u fududeeyay markuu leeyahay 
Eebbow adigaa hufan iney la gaadaan buuraha iyo 
shimbiraha, waxaana loo jilciyey birta. Nebi 
Daa'uud wuxuu ahaa addoon Eebbe caabudistiisa 
daacad ugu ah una mahadnaqa. Wuxuu soomi 
jirey maalin, maalinna wuu afuri jirey, 
habeenkiinna wuxuu u istaagi jirey Eebbe 
caabudistiisa. Eebbana wuxuu ku soo dejiyey nebi 


Daa'uud kitaabkii Sabuur. Wuzuuna siiyey 
bogortooyo weyn farayna inuu ku maamulo si 
garsoor leh. 


Nebi Saleebaan nabadgelyo korkiisa ha ahaatee 


Nebi Saleebaan Eebbaa wuxuu siiyey agoon iyo 
xikmad. Wuxuuna baray hadalka shimbiraha iyo 
xoolaha kale, wuxuuna u fududeeyay dabeysha 
iyo Jinka. Nebi Saleebaan wuxuu soo boogan 
jirey ciidankiisii mararka garkood. Markaas buu 
wuxuu waayey shimbirkii Hudhudka ahaa maalin 
maalmaha ka mid ah, dabadeed baa waxaa yimid 
Hudhudkii markuu magnaa in muddo ah. 
Wuxuuna ku yiri nebi Saleebaan waxaan ka imid 
Saba', waxaana kaaga sidaa war run ah oo waxaan 
ku soo arkey goobtaasi naag bogorad ah oo la 
sityey wax walba, waxayna caabudayeen iyada 
iyo dadkeedaba goraxda. Markaas ka dib buu nebi 
Saleebaan wuxuu gorey wargad, wuxuuna faray 
Hudhudkii inuu u geeyo wargaddaasi bogoraddii 
Saba'. Hudhudkiina wuxuu u geeyay wargaddii 
Balgiisa, markii ay heshay wargaddii nebi 
Saleebaan uu ku lahaa ha isla key weynaanina ee 
ii imaada idinkoo muslimiin ah. Kolkaas ayey 


Balgiisa iyo madaxdeedii waaweynaa u tageen 
nebi Saleebaan. Ka dib markii Balgiisa ay aragtey 
wuxuu Eebbe sityey nebi Saleebaan ayey 
muslintey iyada iyo dadkeediiba, nebi Saleebaan 
ayaana guursadey Balgiisa. 


Nebi Ilyaas nabadgelyo korkiisa ha ahaatee 


Nebi Ilyaas Eebbe ayaa wuxuu u soo direy reer 
Baclabak magaalo ku taala Lubnaan. Wuxuuna 
ugu yeeray iney caabudaan Eebbe, ee aysan 
caabudin sanamka la yiraahdo Bacla. Gaaladiina 
wey beeniyeen nebigoodii Ilyaas, Eebbana wuxuu 
ugu balangaadey iney geli doonaan cadaabta. 


Nebi Alyasca nabadgelyo korkiisa ha ahaatee 


Nebi Alyasca wuxuu ka mid ahaa addoomadii 
wanwanaagsanaa. Waxaana lagu sheegay 
kitaabkii Towreed, Qur’aankana waxaa lagu 
sheegay labo jeer. 


Nebi Cuseyr nabadgelyo korkiisa ha ahaatee 


Nebi Cuseyr wuzuu ka mid ahaa nebiyadii reer 
Israaiil. Eebbe ayaa wuxuu nafta ka gaadey nebi 
Cuseyr dabadeedna bogol sano ka dib soo 
nooleysiiyey. Nebi Cuseyr wuxuu dib u baray reer 
Israaiil diintoodii oo wuxuu baray kitaabkii 
Towreed kolkii ay hilmaameen ka dib. 


Nebi Sakariye nabadgelyo korkiisa ha ahaatee 


Nebi Sakariye wuxuu ahaa addoon wanaagsan oo 
dhowrsan. Wuxuuna dadka ugu yeeri jirey diinta 
toosan. Wuxuuna soo korsadey Maryan “nebi 
Ciise hooyadiis”. Wuxuuna Eebbe ka baryey inuu 
siiyo ilmo wanaagsan, Eebbana wuu ka agbalay 
oo wuxuu siiyey nebi Yaxye kaas oo dadka isna 
ugu yeeri jirey iney caabudaan Eebbe keligiis. 


Nebi Yaxye nabadgelyo korkiisa ha ahaatee 
Nebi Yaxye waa ina nebi Sakariye. Wuxuuna ku 


dhashay ducadii uu Eebbe ka aqbalay, markuu 
nebi Sakariye uu Eebbe ka baryey inuu siiyo ilmo 

wanaagsan. Wuzuuna Eebbe ugu yeelay aabihiis 
calaamad dhalashadii nebi Yaxye, in uusan nebi 
Sakariye la hadlin dadka saddax habeen oo toos 
ah. Nebi Yaxyena wuxuu ka mid ahaa nebiyaalkii 
suubbanaa. Wuxuuna ahaa sidoo kale baari, 
dhowrsan oo Eebbe ka cabsada tan iyo 
yaraantiisii. 


Nebi Ciise nabadgelyo korkiisa ha ahaatee 


Nebi Ciise waa sidii nebi Aadan oo kale oo 
wuxuu Eebbe ka abuurey ciidda, wuxuuna ku yiri 
ahow wuuna ahaadey. Nebi Ciisena waa ina 
Maryan rasuulkii Eebbe, ereygiisii uu ku ridey 
Maryan. Waana nebigii horey u sii sheegay inuu 
nebi Maxamed imaan doono. Eebbana wuzuu 
siiyey xujooyin, wuxuuna ku xoojiyey Ruuxul- 
Qudsi. Nebi Ciisena waa mid ka mida shanta rusul 
ee ugu weyn, isaga oo aad u yar ayuu dadka la 
hadley, wuxuu ka sameeyay dhoobo qaab shimbir 
ayuu intuu afuufey dabadeed shimbir noqotey, 
wuxuuna daaweeyay cudurada aan laheyn 
daawada, wuxuuna soo nooleeyay qof dhintey, 
intaas oo dhan oo mucjiso ah Eebbe ayaa u 
fududeeyay. Wuxuuna nebi Ciise dadkiisii ugu 

yeeray iney Eebbe keligiis caabudaan, hase 
ahaatee wey diideen, weyna isla weynaadeen, 
weyna ka soo horjeesteen, mana rumeyn dad yar 
mooyee. Eebbe ayaana cirka u gaadey, wuxuuna 
dhulka u soo dejin doonaa markuu doono si uu 
dadka margaaati uga nogdo. 


Lugmaan nabadgelyo korkiisa ha ahaatee 


Eebbe kor ahaaye wuzuu Qur’aankiisa ku yiri: Oo 
runtii waxaanu siinay Luqmaan zikmad. 

Luqmaan nasabkiisa layskuma raacsano iyo 
goortuu noolaa. Sidoo kale layskuma raacsano ma 
wuxuu ahaa nebi mise nin suubban? hase ahaatee 
culumada badankood waxay leeyihiin wuxuu ahaa 
nin suubban. Xikmaddii Eebbe uu siiyeyna waxay 
ahayd fahamka diinta iyo caqliga. 

Aasiyo Eebbe ha ka raali nogdee 


Bogoraddii mu'minadda ahayd 


Bogoraddu waxay ku kortay guri bogortooyo, 
waxayna ku nooleed nolosha bogorada, waxayna 
arki jirtey bogorka kibirkiisa iyo awoodiisa, iyo 
sida ay uga dambeeyaan dadka bogorka, sidaas ay 
tahayna iimaan ayaa galbigeeda galay. Waxayna 
ka bariday Rabbigeed inuu ka badbaadiyo 
noloshan, wuuna ka agbalay Rabbigeed 
ducadeedii, wuxuuna ugu yeelay tusaale dadkii 
mu'miniinta, oo wuxuu Eebbe kor ahaaye ku yiri 
Our'aankiisit : ( Oo wuxuu Eebbe tusaale ugu soo 
gaadanayaa dadkii rumeeyey xaaskii Fircoon 
“Aastyo” mar ay tiri Rabbigeeyow iiga dhis 
agtaada gol jannada igana nabadgeli Fircoon iyo 
wuxuu sameeyo igana nabadgeli dadka 
gardaroolayaasha ah ). Suuradda at-taxrim: 11. 
Rasuulkii Eebbana n.n.k. wuxuu yiri : ( Dumarka 
ugu wanaagsan ee reer jannaad waa : Khadiija ina 
Khuwaylid, Faadumo ina Maxamed, Maryan iyo 
Aasiyo ). Axmed. Iyadu waa Aasiyo ina 
Muzaaxim —xaaskii Fircoon — taasoo u ahayd 
tusaale uu waariyey Our'aanka mu'minadda si run 

u rumeysay Rabbigeed, Waxay ahayd qoftii 
markii ay ogaatay jidka saxda ah raacday iyadoon 
ka cabsanayn xumaan, oo waa tii rumeysay Eebbe 
rumayn dhab ah. Hanjabaadii Fircoonna dheg 
jalag uma aysan siin, kumana guuleysan inuu ka 
fogeeyo jidka toosan iyo hanuunka. Waxay 
ganacsi la gashay Eebbe, waa ayna ku faaidey 
ganacsigeedii, waxay ku gadatay magaceedii 
bogornimo, xoolaheedii iyo adeegayaasheedii 
giimo gaali ah, oo ah qol ku yaala jannada iyo 
iney xaas rasuulka ugu nogoto “aakhiro”. 

Waxaa lagu sheegay marwo Aasiyo Eebbe ha ka 
raali nogdee sheekadii nebi Muuse n.k. markuu 
Eebbe u waxyooday nebi Muuse hooyadiis iney 
ku riddo nebi Muuse sanduuga, sanduugaasna ay 
ku riddo badda, uu ku jiro nebi Muuse, hirkuna 
wuxuu u wadi xagga xeebta uu ku yaallo 
madaxtooyada Fircoon; oo dabadeed wazaa soo 
gaaday gabdhihii, waxayna soo geliyeen 
madaxtooyadii, markay aragtay xaaskii Fircoon 
ilmahaasi ku jira sanduuga; ayaa Eebbe aad u 
jecleesityey. 

Oo Fircoon ayaa u yimid inuu dilo — siduu ku 
samayn jirey ilmihii kale ee ay dhaleen reer 
Israaiil — oo waxay ka codsatay inuusan dilin; si 
ay uga dhigato ilmo maadaama aysan dhalin ilmo. 

Sidaas ayuuna Eebbe ku badbaadiyey nebi Muuse 
oo uu ku noolaado gurigii Fircoon, Eebbe kor 
ahaaye wuzuu yiri: (Oo wazaan u wazyoonnay 
Hooyadii “nebi” Muuse iney nuujiso oo haddaad 
u cabsato ku rid badda oo ha ka cabsan oo ha 
murugoon waannu kuu soo celin oo wazaannu ka 
yeeli mid ka mid ah rususha. Oo wazaa soo 
gaatay reer Fircoon si uu ugu nogdo col iyo 
murug runtii Fircoon iyo Haamaan iyo labadooda 
ciidan waxay ahaayeen dembiilayaal. Waxay tiri 
xaaskii Fircoon “Aasiyo” waa inoo indho gabowsi 
aniga iyo adiga ha dilin wazaa laga yaabaa inuu 
wax na taree ama aan ka dhigano ilmo. (iyagoon 
dareemeyn). Algisas 7-9. 

Marwo Aasiyo waxay ahayd garaadley, 
naxariisley, kumeyna raacin islaweynadii uu 
gabey ninkeeda, umana rumeyn ilaahnimadii uu 
sheeganayey iyo iney dhaleen ilaahyo. 

Markuu korey nebi Muuse oo uu weynaaday 
wuxuu aaday Madyan, isagoo ka baxsanaya 
dhibkii Fircoon iyo ciidankiisii dabadeedna 
wuxuu ku nogday Masar mar kale markuu Eebbe 
rasuulnimo u soo diray — waxay ka mid ahayd 
xaaskii Fircoon dadkii ugu horeeyay ee rumeeya 
nebi Muuse. Ugamana cabsan Fircoon ninkeedii 
iney rumeysay Eebbe, markaasuu isla sii 

weynaaday, sidee ayey xaaskiisa nolosha ay wada 
geybsadaan ku rumeysay, oo isaga ay ku rumeyn 
weysay. Oo wuxuu bilaabay inuu cadaabo si ay 
uga gaalowdo, oo wuxuu faray in loo cadaabo 
sida ugu daran; si gaalnimadii dib ugu nogoto, 
hase ahaatee isma bedelin oo waxay Rabbigeed ka 
bariday inuu ka nabadgelyo Fircoon iyo wuxuu 
sameeyo. 

Eebbana wuu ka agbalay ducadeedii, maxaa 
yeelay waxay rumeysay Rabbigeedii, waxayna u 
adkeysatey iimaankeedii darteed si kastoo loo 
cadaabo, ka dibna waxay istaahishay iney ka mid 
nogoto dumarkii jannada ku waarayey oo 
rasuulkii Eebbe run buu sheegay markuu yiri: ( 
Waxaa la dhamaystiray niman badan, lamana 
dhamaystirin dumarka waxaan ka ahayn Aasiyo 
xaaskii Fircoon, Maryan ina Cimraan, runtiina 
wanaaga Caaisho dumarka ka wanaagsan tahay 
waa sida Sariidka “cunto ka kooban root, hilib 
iyo maraq” uu uga wanaagsan yahay cuntooyinka 
kale ). Albukhaari, Muslim, At-tirmidi iyo ina 
Maajah. 

Bogoraddii Balgiisa Eebbe ha ka raali nogdee 


Maalin maalmaha ka mid ah ayey ka kacday 
hurdadeedii goor aroor hore ah iyadoo isu 
diyaarineyso iney aadaan macbadka goraxda 
iyada iyo dadkeedii reer Saba’ si ay u soo 
Caabudaan goraxda. Isla xiligaas wazaa noolaa 
nebi Saleebaan n.k., isaga iyo ciidankiisana waxay 
caabudi jireen Eebbe. Eebbana wuxuu siiyey nebi 
Saleebaan boqortooyo weyn. Wuxuuna sameystay 
nebi Saleebaan ciidan weyn oo ka kooban dadka, 
jinka iyo shimbiraha. Nebi Saleebaan wuxuu soo 
boogan jirey ciidankiisii mararka qarkood. 
Markaas buu wuxuu waayey shimbirkii Hudhudka 
ahaa maalin maalmaha ka mid ah, dabadeed baa 
waxaa yimid Hudhudkii markuu maqnaa in 
muddo ah. Wuxuuna ku yiri nebi Saleebaan 
waxaan ka imid Saba’, waxaana kaaga sidaa war 
run ah oo waxaan ku soo arkey goobtaasi naag 
boqorad ah oo la siiyey wax walba, waxayna 
caabudayeen iyada iyo dadkeedaba qoraxda. 
Markaas ka dib buu nebi Saleebaan wuxuu qorey 
warqad, wuxuuna faray Hudhudkii inuu u geeyo 
warqaddaasi boqoraddii Saba’. Hudhudkiina 
wuxuu u geeyay warqaddii Balqiisa, waxayna 
isugu yeertay madaxdeedii si ay ula tashato, 

waxayna u sheegtay iney wargad ka heshay nebi 
Saleebaan kuna yiri ha isla key weynaanina iina 
imaada idinkoo muslimiin ah. Kolkaas ayey 
Balgiisa iyo madaxdeedii waaweynaa u tageen 
nebi Saleebaan. Ka dib markii Balgiisa ay aragtey 
wuxuu Eebbe sityey nebi Saleebaan ayey 
muslintey iyada iyo dadkeediiba, waxaana 
guursadey nebi Saleebaan. 


Marwo Maryan Eebbe ha ka raali noqdee 


Wuzuu Eebbe kor ahaaye Qur’aankiisa noogu 
sheegay iney Malaaigtii ku yiraahdeen Maryan 
“nebi Ciise hooyadiis” nabadgelyo korkooda ha 
ahaatee: (Markiina ay Malaaigtii ku yiraahdeen 
Maryameey Eebbe ayaa ku doortay qof suuban 
kaa dhigay kaana doortay dumarka adduunka oo 
dhan). Aali Cimraan: 42. 

Rasuulkii Eebbana wuxuu ka yiri: (Dumarkii 
adduunka ugu wanaagsanaa waxay ahaayeen: 
Maryan, Aasiyo, Khadiijo iyo Faadumo). 

ina Xibbaan. 

Waxaa jiri jirey nin la yiraahdo Cimraan ina 
Maataan iyo marwadiisa Xanna ina Faaquud, 
waxayna caabudi jireen Eebbe. Maalin maalmaha 


28 


ka mid ah ayaa waxay ka bariday Eebbe inuu 
siiyo ilmo, Eebbana wuxuu siiyey gabar, waxayna 
u bixisay Maryan. Muddo yar ka dib waxaa 
geeriyooday aabbaheed iyadoo yar. Ka dibna 
waxaa la wareegay barbaarinteedii nebi Zakariye. 
Maryan markii ay weynaatay ayaa Eebbe wuxuu u 
soo direy maalin ka mid ah maalmaha malag la 
yiraahdo Jibriil inuu u sheego iney dhali doonto 
Masiix “nebi Ciise” nabadgelyo korkooda ha 
ahaatee. 


Dhalinyaradii godka Eebbe ha ka raali noqdee 


Sheekadan waxaa lagu sheegay Qur’aanka 
kariimka, suuradda al-kahaf, aayadaha 9-26. 


Waa baa waxaa jirtey tuulo ay ku nool yihiin dad 
gaalo ah. Tuuladaasi boqorkeedii iyo dadkeediiba 
jidkii saxda ahaa way ka leexdeen. Waxayna 
Eebbe caabudistiisii la wadaajiyeen wax aan dhib 
u keeni karin waxna tari karin. Weyna iska 
caabudeen iyagoon u heysanin wax cad 
Eebbanimadooda. Sidaas ay tahayna way difaaci 
jireen Ilaahyadaas ay sheegayeen. Raali ugama 
aysan ahayn inuu qof xumaan ku sameeyo. Dhib 

ayey u geysan jireen gofkii aan rumeyn, oo aan 
caabudin. 


Bulshadaasi xun, waxaa ka soo baxay koox 
dhalinyaro ah oo garaad leh. Koox yar oo ka 
shageysiisey garaadkoodii, oo diidey iney u 
tukadaan waxaan ahayn Abuurahoodii, Eebbaha 
ay ku jiraan gacantiisa wax waliba. Waxay 
ahaayeen dhalinyaro rumeeyay Eebbe, 
hanuunkiina u kordhiyey, uuna ku hagay jidkii 
hanuunka. 


Ma aysan ahayn dhalinyaradaasi nebiyo iyo rasuul 
toona. Waajibna kuma ahayn sida rasuulada oo 
kale iney ugu yeeraan dadkooda risaalada. Ee 
waxay ahaayeen koox iimaan wanaagsan leh, uma 
aysan ogolaanin dadkoodii iney Eebbe caabudista 
wax la wadaajiyaan, waxayna dadkii ku 
yiraahdeen ma u heysaan caddeyn inuu jiro 
ilaahyo aan ahayn Eebbe. 


Ka dibna waxay go'aansadeen iney ka tagaan 
tuuladii iyagoo aadaya meel ay ku badbaadayso 
diintoodii iyo naftoodii oo ay ku caabudaan 
Eebbe. leen tuuladu dadka ku nooli waxay 
ahaayeen dad xun oo baadi ah. 

Dhalinyaradii waxay go'aansadeen iney ka 
baxaan tuuladit, iyagoo ku socda god cidlo’ ah si 
ay ugu badbaadaan. Waxay ka baxeen tuuladii 
balaarneed iyagoo la socdo eygoodii kuna socda 
god ciriiri ah. Waxay uga soo tageen guryahoodii 
raaxada badnaa, iney degaan god cidlo’ ah. 
Waxay ka soo tageen gololkoodii, sariirahoodii, 
oo ay doorteen god ciriiri ah oo mugdi ah. 


Taasi wax cusub ku nogon meyso gofka galbigiisu 
iimaan ka buuxo. Oofka mu'minka ahi lama 
degaanka wuxuu u arkaa beer hadduu dareensan 
yahay inuu Eebbe la jiro. Wuxuuna u arkaa godka 
madaxtooyo, hadduu u doorto godkaasi Eebbe 
dartiis. Dhalinyaradaasi ugama aysan soo tegin 
tuuladoodii adduun raadis iyo xoolo, ee waxay 
uga soo tageen iyagoo doonaya Eebbe raalli 
ahaanshihiisa. Goob kasta oo ay ku caabudi 
karaan Eebbe oo ayna ku helayaan raalli 
ahaanshihiisa way uga wanaagsan tahay tuuladii 
ay ka yimaadeen. 


Waxay dhalinyaradii seexdeen godkii, wuxuu 
fariistay eygoodii iriddii godka isagoo ilaalinaya. 
Markaasi baa wazaa dhacday mucjiso Ilaahi ah, 
maxaa yeelay dhalinyaradii waxay seexdeen 

saddax boqol iyo sagaal sanadood. Intii u 
dhexeysey mudadaasi, goraxdu waxay ka soo 
baxeysey dhinaca midig ee godkoodii waxayna u 
dheceysey dhinaciisa koonfureed, mana soo gaari 
jirin falaaraheeda maalinta gelinkeeda hore iyo 
gelinkeeda dambeba. Weyna is gedgedin jireen 
intey hurdayeen, si aaney jirkoodu wax u gaarin. 
Oofki1 arki lahaana wuu cabsan lahaa, maxaa 
yeelay wey hurdaan, hase ahaatee waa iyagii oo 
soojeeda marba siday dhinac isugu gedgedinayaan 
darteed. 


Saddax bogol oo sanadood ka dib, Eebbe ayaa 
mar kale soo saaray. Waxay ka kaceen hurdadii 
dheereed, hase ahaatee ma aysan ogeyn intey 
hurdayeen. Waxaana ka muugatay iney muddo 
dheer hurdayeen. Waxay is weydiiyeen: meega 
ayaanu hurdaynay?! markaasay isu jawaabeen: 
waxaanu hurdeyney maalin ama maalin barkeed. 


Waxay la soo baxeen lacagtit ay wateen, ka dibna 
mid iyaga ka mid ah ayey weydiisteen inuu 
magaalada aado si uu ugu soo gado lacagtii cunto 
wanaagsan, oo dabadeed si dhuumasho leh ugu 
soo nogdo iyadoon gofna dareemin, maxaa yeelay 
waxaa laga yaabaa iney cigaabaan ciidanka 

bogorka ama kuwo kale oo xumaan falayaasha 
tuulada ka mid ah hadday ogaadaan arintooda. Oo 
waxaa dhacda in la yiraahdo kala doorta haddaad 
rabtaan inaad noolaataan waa inaad Eebbe 
caabudistiisa ilaahyo kale la wadaajisaan sidii 
hore oo kale, haddaad diiddaana waa la idin 
dhagazeen intaad ka dhimaneysaan. 


Ninkii mu'minkii ahaa wuxuu soo aaday tuuladii, 
hase yeeshee maba aha tuuladii uu yagaanay. 
Tuuladii dhismayaalkeedii iyo guryaheedii wey is 
bedeleen, sidoo kale wazaa is bedeley cuntadii iyo 
lacagtii, wuzuu la fajacay sidee iskugu bedeli 
kartaa tuuladii maalin iyo habeen gudaheed. 
Dabcan dadkii tuulada degganaa iyagana waxay la 
yaabeen ninkii dharkiisa iyo lacagtii uu watey. 


Tuuladii ay ka soo tageen dhalinyaradii muddo ka 
dib wazaa la halaagay bogorkii xumaa, waxaana 
bogor u nogday nin wanaagsan. Dadkii waxay 
nogdeen mu'miniin, dadkiina waxay u riyaageen 
dhalinyaradii mu'miniinta ahayd. Maxaa yeelay 
waxay ahaayeen dhalinyaradaasi mu'miniintii ugu 
horeysey ee tuuladaasi, oo waxay tuuladoodii uga 
tageen diintoodii darteed, waana kuwan dib ugu 
soo nogday tuuladoodii. 

Ka dib markii ay u cadaatay mucjisadii dadkii 
tuulada deganaa dhalinyaradii dhintey ee la soo 
nooleeyey, oo ay ogaadeen inuu Eebbe awoodo 
inuu soo nooleeyo gofkii dhintey, oo ay ku arkeen 
indhahoodii, ayuu Eebbe naftii ka gaaday 
dhalinyaradii. Illeen waa inuu dhintaa qof kastaa 
mar uun. 


Tixraac qoraalo 


OES Oe aL eY gaai o 
ONS) pii o 


SISI ai aiai all di aall 


Waxaa mahad iska leh Eebbe kaa soo galaddiisu 
ku dhamaadaan wanaagyaalku 

